เวลาได้พูดมากๆ หรือกำลังเล่าเรื่องยาวๆอยู่ มักเกิดอาการตัวสั่น ถ้าฝืนพูดต่อ ปากจะสั่นด้วยค่ะ อาการแบบนี้เป็นอะไรคะ ร้ายแรงไหม
สวัสดีค่ะ อาการตัวสั่นขณะที่ต้องพูดนั้น ไม่แน่ใจว่าเป็นการพูดให้คนหมู่มากฟังหรือไม่ โดยการพูดในที่ชุมนุมชนอาจทำให้เกิดความตื่นเต้น ประหม่า กังวลมากจนทำให้มีอาการใจสั่น ตัวสั่นได้ เป็นอาการชั่วคราวที่ตอบสนองต่อความตื่นเต้นนั้นๆ สามารถบรรเทาอาการได้ด้วยการรับประทานยาลดการใจสั่น และการฝึกตั้งสติ ฝึกฝนการพูดบ่อยๆเพื่อลดความประหม่าค่ะสาเหตุอื่นๆที่อาจเป็นไปได้เช่น การทำงานของกล้ามเนื้อหรือสารสื่อประสาทในร่างกายผิดปกติไป ทำให้มีอาการกล้ามเนื้อสั่นพลิ้วมากผิดปกติ หรือตัวสั่นจากการมีไข้สูง โรคไทรอยด์ทำงานมากผิดปกติ เป็นต้นเบื้องต้นควรตั้งสติเมื่อจะต้องพูด พูดช้าๆ ไม่ต้องรีบ ลำดับความคิดในหัวให้ดี เพื่อลดอาการประหม่าและตื่นตกใจ หากตัวสั่นมากๆ ใจสั่นร่วมด้วย ไม่สัมพันธ์กับการพูดโดยตรง หรือถึงแม้หยุดพูดไปแล้วก็ยังสั่นเยอะอยู่ ให้รีบไปพบแพทย์